สหรัฐฯ คว่ำบาตร แคร์รี หล่ำ ฐานทำลายระบอบปกครองตนเอง
รัฐบาลสหรัฐฯ คว่ำบาตร แคร์รี หล่ำ และผู้บริหารเกาะฮ่องกง โดยอ้างว่าเป็นเพราะมีส่วนทำลายระบบการปกครองตนเองของฮ่องกงสำนักข่าวเอเอฟพี รายงานวันที่ 7 ส.ค. ว่า รัฐบาลสหรัฐฯ มีคำสั่งคว่ำบาตรนางแคร์รี หล่ำ ผู้บริหารสูงสุดของเกาะฮ่องกง พร้อมผู้บริหารระดับสูงอีก 10 คน โดยให้เหตุผลว่า เธอและบรรดาผู้บริหารเกาะฮ่องกงขัดขวางแนวทางการปกครองตนเองของฮ่องกงนายสตีเวน มนูชิน รัฐมนตรีว่าการกระทรวงการคลังสหรัฐฯ ระบุว่า รัฐบาลสหรัฐฯ มีจุดยืนอยู่ข้างเดียวกับชาวฮ่องกง และสหรัฐฯ จะใช้ทุกช่องทางจัดการกับผู้ที่ขัดขวางการปกครองตนเองสำนักข่าว Bloomberg รายงานว่า ผลจากการคว่ำบาตรทำให้ทรัพย์สินของนางหล่ำผและผู้บริหารฮ่องกงอีก 10 คนที่มีอยู่ในสหรัฐฯ จะถูกอายัด ซึ่งก่อนหน้านี้นางแลมเคยให้สัมภาษณ์ว่า เธอไม่มีทรัพย์สินใดๆ อยู่ในสหรัฐฯ อยู่แล้ว และคงหัวเราะหากรัฐบาสหรัฐฯ ประกาศคว่ำบาตรเธอโดยรัฐบาลสหรัฐฯ น่าจะใช้อำนาจในการคว่ำบาตรผู้บริหารเกาะฮ่องกงตามคำสั่งประธานาธิบดี ที่ประธานาธิบดีโดนัลด์ ทรัมป์ ลงนามไว้เมื่อเดือนที่แล้ว ซึ่งก่อนหน้านี้รัฐบาลสหรัฐฯ ได้คว่ำบาตรสมาชิกระดับสูงของพรรคคอมมิวนิสต์จีนไปก่อนแล้ว เพื่อตอบโต้จากการที่จีนถูกกล่าวหาว่า ละเมิดสิทธิมนุษยชนชาวมุสลิมในเขตปกครองตนเองซินเจียงอุยกูร์ขณะเดียวกันเมื่อวานนี้ (6 ส.ค.) ประธานาธิบดีโดนัลด์ ทรัมป์ ยังลงนามคำสั่งประธานาธิบดีว่าด้วยการแบนแอปพลิเคชัน TikTok และ WeChat ในอีก 45 วัน โดยอ้างว่าเป็นแอปฯ จากจีนที่มีความเสี่ยงต่อความมั่นคงแห่งชาติสหรัฐฯ
รัฐบาลสหรัฐฯ คว่ำบาตร แคร์รี หล่ำ และผู้บริหารเกาะฮ่องกง โดยอ้างว่าเป็นเพราะมีส่วนทำลายระบบการปกครองตนเองของฮ่องกง
แคร์รี หล่ำ,แคร์รี แลม,ฮ่องกง,สหรัฐคว่ำบาตร,ผู้บริหารฮ่องกง